**Model G**

**Studiul de oportunitate**

***-conținut orientativ-***

Pentru Studiul de oportunitate nu se va stabili un model-cadru obligatoriu a fi respectat prin prezentul Ghid specific, însă în elaborarea acestui document se vor avea în vedere următoarele aspecte, ce vor face subiectul evaluării tehnico-economice:

* Sunt prezentate date generale privind investiția propusă, precum denumirea obiectivului de investiţii, localizarea, beneficiarul investiţiei, elaboratorul studiului etc.
* Este prezentată situația existentă relevantă pentru investițiile propuse prin proiect (caracteristicile infrastructurii folosite de mijloacele de transport, condiţii de garare, traseele utilizate, analiza facilităţilor de întreţinere necesare, după caz etc).
* Sunt identificate și detaliate problemele/nevoile specifice cărora le va răspunde proiectul, iar necesitatea şi oportunitatea promovării investiției este justificată.
* Scenariile tehnico-economice prin care obiectivele proiectului de investiţii pot fi atinse sunt detaliate. Este prezentată o comparaţie cu o altă soluţie alternativă pentru problema identificată. Sunt descrise avantajele soluţiei recomandate.

Se vor analiza şi compara opţiunile privind posibilele tipuri de tehnologie, inclusiv în ceea ce priveşte costurile de operare pe durata ciclului de viaţă în cazul fiecărui tip de tehnologie avut în vedere şi pentru eventuala infrastructură necesară.

* Este prezentată descrierea funcţională şi tehnologică, după caz, a soluției recomandate.
* Numărul şi capacitatea vehiculelor sunt adecvat justificate, luând în calcul:

- obiectivele de atins comform proiect;

- parametrii şi durata de viaţă remanentă a echipamentelor/mijloacelor de transport deja aflate în operare;

* Sunt prezentate caracteristicile și specificaţiile tehnice ale echipamentelor/mijloacelor de transport ce urmează a fi achiziţionate, precum și, după caz, ale serviciilor achiziționate de modernizare a tramvaielor. Se va ţine cont de faptul că orice constrângeri asupra specificaţiilor tehnice trebuie să derive din limitări tehnice sau operaţionale;
* Existenţa unei strategii de întreţinere a noilor echipamente/mijloace de transport pe întreaga perioadă de viaţă a acestora, care să identifice problemele şi riscurile aferente şi să propună soluţii pentru acestea.